cyanic-selkie/wikianc huggingface dataset:
Մեռածների ոգին չի ննջում
Ստեղծման պատմություն
«Մեռածների ոգին չի ննջում» ստեղծագործությունն այսօր պահպանվում և ցուցադրվում է Օլբրայթ Նոքսի արվեստի պատկերասրահում՝ Բուֆալո, Նյու Յորք։
Արտաքին հղումներ
Կատեգորիա:1892 նկարներ Կատեգորիա:Պոլ Գոգենի նկարներ Կատեգորիա:Մերկ կանանց պատկերով նկարներ
Ունաբ սովորական
Ունաբ սովորական, ունաբի, դժնիկազգիների ընտանիքի պտղատու բույս։
Կենսաբանական նկարագիր
Փշոտ, տերևաթափ, 3-8 մ բարձրությամբ ծառ է կամ թուփ։ Բունը բարակ է՝ 4-10 սմ, ճյուղերն անկյունավոր բեկված են, մերկ։ Բեկվածքներում կան մեկական զույգ, ամուր, մինչև 3 սմ երկարությամբ սուր փշեր։ Տերևները հերթադիր են, ձվաձև, կաշվեկերպ, վերևից՝ մուգ կանաչավուն, փայլուն, մանր ատամնաեզր, կարճ կոթունով։
Ծաղիկներն աստղաձև են՝ 3-4 մմ տրամագծով, ծաղկաթերթերը 5-ն են, մանր, դեղնականաչավուն։ Ծաղկափթթությունները խիտ են, յուրաքանչյուրում կա 3-5 ծաղիկ, որոնք տեղադրված են տերևածոցերում։ Միակորիզ պտուղները` երկարավուն օվալաձև կամ գնդաձև են, ունեն կարմրամանուշակագույն երանգավորում։ Կախված տեսակից` ունաբի 1 պտղի զանգվածը կարող է տատանվել 5-6 գրամից՝ մինչև 20-30 գրամ։
Անվանում
Բույսի անվանումն ունի պարսկական ծագում՝ Zizufun են անվանել ցանկացած տեսակի ուտելի պտուղները։ Ֆրանսիայում ունաբի պտուղներն անվանում են ժուժուբա։ Ունաբին մոտ 400 տարի առաջ մշակվել է Չինաստանում, ինչի պատճառով բույսն անվանում են նաև չինական խուրմա։ Հայտնի են ունաբի մոտ 400 ենթատեսակներ, որոնց պտուղները տարբերվում են արտաքին տեսքով, գույնի երանգավորումով, համով, քիմիական բաղադրությամբ։ Բույսը տարածված է Միջերկրական ծովի ափերին, Միջին Ասիայում, Պարսկաստանում, Չինաստանում, Մոնղոլիայում, Ավստրալիայում, Բրազիլիայում, Անդրկովկասում։
Քիմիական կազմ
Պտուղը պարունակում է սպիտակուց, օսլա, շաքար, պեկտինային նյութեր, ճարպեր, օրգանական թթուներ, կումարին, տանին, ֆլավոններ, նաև ասկորբինաթթու, ռուտին, կարոտին, B խմբի վիտամիններ, կալցիում, ֆոսֆոր, կալիում, մագնիում, երկաթ, կոբալտ, յոդ։ Հասունացման նախնական շրջանում ունաբի պտղի համը նման է խնձորին, հասունանալուց հետո պտուղը փափկում է, իսկ համով հիշեցնում է փյունիկյան արմավի պտուղը (խուրմա)։
Նշանակություն և կիրառում
Բույսի պտուղներն ուտելի են թարմ և չոր վիճակում, պատրաստում են մուրաբա, ջեմեր, հյութեր, գինի, կոմպոտներ, մարինադներ և այլն։ Ունաբի ծառը դիմացկուն է ջերմաստիճանի փոփոխությունների հանդեպ, դիմանում է մինչև 30 °C ցրտահարությանը, երաշտադիմացկուն է, լավ է տանում ամառվա շոգը։ Շատ հետաքրքիր է ունաբի բուսաճական շրջանը։ Ծառի առաջին տերևները սկսում են բացվել մայիսի վերջերին։ Ծաղիկները բացվում են հունիսին, պտուղների հասունացման շրջանը սկսվում է հոկտեմբերին և շարունակվում է մոտ մեկ ամիս։ Ծառը տերևաթափ է լինում դեկտեմբեր-հունվար ամիսներին։ Ունաբի սովորականի բոլոր մասերն ունեն բուժիչ հատկություններ։
Ունաբի պտուղն ունի մանրէասպան, վերքամոքիչ, արյունը մաքրող, խորխաբեր, թույլ լուծողական, սրտի աշխատանքը լավացնող, միզամուղ, սեռական կարողությունը բարձրացնող հատկություններ, ավելացնում է կերակրող մայրերի կաթը։ Ունաբին բարձր է գնահատվում՝ որպես հիպոտենզիվ՝ ճնշումը կարգավորող դիետիկ սնունդ։ Սերմը պարունակում է բույսին բնորոշ սապոնինների խումբ, գլյուկոզա, քսիլոզա և այլ շաքարներ։ Սերմն ունի հանգստացնող, թույլ լուծողական հատկություններ։ Տերևը պարունակում է թմրեցնող նյութեր, ունի խորխաբեր և հիպոտենզիվ հատկություններ, կարգավորում է սրտի ռիթմը։ Հետաքրքիր է իմանալ, որ տերևը ծամելիս՝ փոխվում է ընկալումը համի հանդեպ՝ մարդը չի զգում քաղցր և դառը համերը, իսկ զգայունությունը աղի և թթու համերի հանդեպ լիովին պահպանվում է։ Ունաբի արմատը և կեղևը պարունակում են դաբաղանյութեր և սապոնիններ։ Կեղևը պարունակում է նաև ռուտին։ Ունաբի արմատների եփուկը խթանում է մազերի աճը և ամրացնում մազարմատները։
Տարածվածությունը Հայաստանում
Հայաստանի բնական պայմաններում հանդիպում է հյուսիս - արևելյան և կենտրոնական շրջաններում, Վայոց ձորում, Տավուշի մարզի բոլոր համայնքներում, ստորին լեռնային գոտում՝ մինչև 1000 մ բարձրության վրա՝ չոր, քարքարոտ թեքություններում։
Գրականություն
Կատեգորիա:Երկշաքիլավորներ Կատեգորիա:Դեղաբույսեր Կատեգորիա:Պտղատու թփեր Կատեգորիա:Միջազգային Կարմիր գիրք Կատեգորիա:1753 թվականին նկարագրված բույսեր
Stone Cold
Stone Cold (Շատ սառը), ամերիկացի երգչուհի Դեմի Լովատոյի «Confident» 5-րդ ստուդիական ալբոմից երգ (2015)։ Հեղինակներն են Լովատոն և երգչուհի Լալեն, որը նաև պրոդյուսերն է։ Թողարկվել է 2015 թվականի հոկտեմբերի 9-ին՝ ալբոմի դուրս գալուց 1 շաբաթ առաջ, որպես ալբոմի միակ պրոմո-սինգլ ։ 2016 թվականի մարտի 21-ին ուղարկվել է ռադիոկայան՝ որպես երրորդ սինգլ ։
Երգը դրական արձագանքներ է ստացել երաժշտական ​​քննադատների կողմից, այն համեմատել են Լովատոյի վաղ հիթ «Skyscraper»-ի հետ (2011) և բրիտանացի երգչուհի Ադելի կատարած աշխատանքի հետ ։
Ստեղծագործություն
«Stone Cold»-ը փոփ-գերզգայուն բալլադ է՝ ոգեշնչված սոուլով։ Երգի խոսքերը մեզ տալիս են տեսնելու ցավի պատկերը, երբ նախկին ընկերը բաժանումից հետո հեռացել է ուրիշի մոտ՝ կրկին փորձելով գտնել իր երջանկությունը ։ Լովատոն գովաբանվել է իր «խոնավ» մատուցման, հաջող տեքստի համար և դրական համեմատություններ է կատարել իր վաղ օրհներգ «Skyscraper»-ի և երգչուհի Ադելի հետ։
Ռայան Սիքրեթսի հետ հարցազրույցի ժամանակ Դեմին նշել է.
Նա հավելեց, որ «Stone Cold»-ը «երգի տեսակ է, որը մարդիկ կարող են զգալ իրենց սրտով» ։
Քննադատների արձագանք
«Bustle» ինտերնետ-ամսագրից Մեգգի Մալաչը գրել է դրական արձագանք և Լովատոյին մեկնաբանել՝ իր «տաղանդի փոխարեն արտադրանքի արժեքին հենվելու համար» ։ «MTV»-ից Քրիստինա Գարիբալդին գովել է Դեմիի վոկալը՝ նշելով, որ նա «հասավ նոր բարձրության» ։
Երաժշտական տեսահոլովակ
Ստուդիայի ձայնագրությունը թողարկվել է 2015 թվականի հոկտեմբերի 7-ին՝ որպես պրոմո ։ Տեսահոլովակի ամբողջական տարբերակը թողարկվել է 2016 թվականի փետրվարի 23-ին ։
Ծանոթագրություններ
Կատեգորիա:2016 սինգլներ Կատեգորիա:Փոփ երգեր Կատեգորիա:Երգեր այբբենական կարգով Կատեգորիա:2015 երգեր Կատեգորիա:Դեմի Լովատոյի երգեր Կատեգորիա:Սենտիմենտալ սիրային երգեր
Ռոմանովկա (գյուղ, Բերշադի շրջան)
Ռոմանովկա (Романівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1550 թվականին։
2001 թվականի տվյալներով Ռոմանովկա գյուղում բնակվում էր 374 մարդ։ Բնակավայրը զբաղեցնում է 17,26 կմ² տարածք։ Բնակչության խտությունը կազմում էր 21,67 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բերշադի շրջանի բնակավայրեր Կատեգորիա:Ուկրաինայի գյուղեր Կատեգորիա:1550 թվականին հիմնադրված բնակավայրեր
Նիկոլաևի մարզ
Նիկոլաևի մարզ (Микола́ївська о́бласть), մարզ Ուկրաինայի հարավում։ Վարչական կենտրոնն է Նիկոլաև քաղաքը։
Մարզը սահմանակից է արևմուտքում Օդեսայի, հյուսիսում՝ Կիրովոգրադի, արևելքում Խերսոնի և Դնեպրոպետրովսկի մարզերի հետ, հարավային սահմանը լվացվում է Սև ծովով։ Տարածքը կազմում է 24,6 հազ. կմ²։
Ընդհանուր տեղեկություններ
Նիկոլաևի մարզի վարչական կենտրոնն է Նիկոլաև քաղաքը։
Մարզի վարչական միավորների քանակները՝
Մարզում տեղական ինքնակառավարումը իրականացվում է Նիկոլաևի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։
Շրջաններ
Նիկոլաևի մարզի կազմի մեջ մտնում են 19 շրջաններ՝
Քաղաքներ
Մարզային նշանակության քաղաքներ՝
Շրջանային նշանակության քաղաքներ՝
Բնակչության ազգային կազմ
Ցույց են տրված հազար մարդ և ավելի ներկայացված ազգերը (հազար)`
Տես նաև
Նիկոլաևի մարզ
(9239) վան Ռեյբիկ
(9239) վան Ռեյբիկ (van Riebeeck), աստերոիդ աստերոիդների հիմնական գոտում։ Հայտնաբերվել է 1997 թվականի մայիսի 3-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,323979 ա. մ., առավելագույնը մոտենում է 1,8335 ա. մ. հեռավորության վրա և հեռանում 2,8145 ա. մ. ։ Արեգակի շուրջ մեկ ամբողջական պտույտ է կատարում 1294,04 երկրային օրվա ընթացքում, իր ուղեծրով շարժվելով միջինում 0,278199 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,95° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նոր ալիք 2009
Նոր Ալիք 2009 (Новая волна 2009), 8-րդ մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 28-ից օգոստոսի 2-ը։
Արտաքին հղումներ
Կատեգորիա:2009 երաժշտությունում
Բուլդուր
Բուլդուր, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Չիֆտլիկ քաղաքից 12 կմ հարավ, բլրաշատ վայրում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
(1377) Ռոբերբո
(1377) Ռոբերբո (Roberbauxa), աստերոիդ աստերոիդների հիմնական գոտում։ Հայտնաբերվել է 1936 թվականի փետրվարի 14-ին Լուի Բոյերի կողմից Ալժիրում ։
Միջին հեռավորությունը Արեգակից կազմում է 2,259679 ա. մ., առավելագույնը մոտենում է 2,0479 ա. մ. հեռավորության վրա և հեռանում 2,4715 ա. մ. ։ Արեգակի շուրջ մեկ ամբողջական պտույտ է կատարում 1240,7 երկրային օրվա ընթացքում, իր ուղեծրով շարժվելով միջինում 0,290158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արևելքի չարիքը, կամ Թուրքիայի մասին ճշմարտությունը
Արևելքի չարիքը, կամ Թուրքիայի մասին ճշմարտությունը (Evil of the East; or, Truths about Turkey), Քեշիշ Բեյի 1888 թվականին Լոնդոնում հրատարակած գիրքը։
Հեղինակ
Հեղինակի մասին ոչ մի ստույգ տեղեկություն չկա, սակայն նախաբանում նա ինքն իրեն ներկայացնում է, իբրև մի ճանապարհորդ, ով ուզում է բացահայտել Արևելքի և Արևմուտքի իսկական դեմքը։
Գրքի մասին
Գրքում հեղինակը ներկայացնում է 19-րդ դարի վերջի Օսմանյան կայսրությունն իր բոլոր կողմերով, մատնանշելով հատկապես արևմուտքի արագ ներթափանցումն այս երկիր։ Հեղինակը վերլուծելով այդ «վտանգավոր» ներթափանցման բոլոր կողմերը, փորձ է անում կանխատեսել կայսրության, ինչպես նաև նրանում ապրող ժողովուրդների ապագան։ Գիրքը բաղկացած է 21 գլուխներից, ինչպես նաև նախաբանից, որում հեղինակը մատնանշում է Ֆրանսիային որպես Արևելքի չարիք՝ խոստանալով ընթերցողին ապացուցել այդ «ճշմարտությունը»։ Գրեթե բոլոր գլուխներում անդրադարձ կա Օսմանյան կայսրության և Արևմտյան Հայաստանի հայությանը, որոնց հեղինակը մշտապես համեմատում է կայսրության մյուս ժողովուրդների՝ հատկապես հույների, հրեաների և թուրքերի հետ։ Գլուխ XI-ը (Christians in the East.- Armenians real and sham.-The future of Armenia) բացառապես վերաբերում է հայերին, որտեղ հեղինակի կողմից փորձ է արվում արևմտահայությանը ներկայացնել դեպի եվրոպական «սին» արժեքները ձգտող մի ազգի, որին արևմուտքը իր նպատակներին հասնելու համար կօգտագործի և կզոհի, երբ հարմար առիթ կստեղծվի։ Հաջողության հասնելու դեպքում, նշում է հեղինակը, արևմուտքի այդ ժողովուրդները հայերի համար կլինի ավելի դաժան բռնակալներ, քան թուրքերն են ։
Ծանոթագրություններ
Կատեգորիա:1888 գրքեր Կատեգորիա:Գրական գործեր Հայոց ցեղասպանության մասին
Ռոդնիկի (Կագալնիցկի շրջան)
Ռոդնիկի (Родники), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Ռոդնիկովսկի գյուղական համայնքի կազմի մեջ։ Հիմնվել է 1990 թ.։
Կատեգորիա:Ռոստովի մարզի Կագալնիցկի շրջանի բնակավայրեր
Լոմաս դե Կամպոս
Լոմաս դե Կամպոս (Lomas de Campos), քաղաք և մունիցիպալիտետ Իսպանիայում, մտնում է Մուրսիա նահանգի, ինչպես նաև Պալենսիա ինքնավար մարզի մեջ։ Մունիցիպալիտետը գտնվում է Տեռռա-դե-Կամպոս թաղամասում։ Տարածքը՝ 18,78 կմ²։ Բնակաչությունը 51 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Միխայիլ Բոժի
Միխայիլ Բոժի (Михайло Михайлович Божій, ), ուկրաինացի և խորհրդային նկարիչ-գեղանկարիչ։ ԽՍՀՄ ժողովրդական նկարիչ (1963 թվական)։ Ուկրաինայի Տարաս Շևչենկոյի անվան ազգային մրցանակի դափնեկիր (1974 թվական)։
Կենսագրություն
Ծնվել է 1911 թվականի սեպտեմբերի 7-ին Նիկոլաև քաղաքում` նավանորոգման գործարանի աշխատողի ընտանիքում։
Նկարչի առաջին նկարները («Ստենկա Ռազին» և «Երմակ»), որոնք նկարված էին յուղաներկերով, մնացել են հայրական տունը ներկելուց հետո։ Սկզբում նկարել է սովորել գրքերից, այնուհետև բնօրինակից է նկարել` թեյնիկ, ճաշաման կամ պրիմուս, որը վառվում է մթնշաղում։
1930-1933 թվականներին սովորել է Նիկոլաևի գեղարվեստական տեխնիկումում` Դ. Կրայնևի մոտ։
1933 թվականից թերթի խմբագրությունում ցինկագիր և նկարիչ է աշխատել, Նիկոլաևում եղել է հրապարակների և փողոցների ձևավորող։ 1935 թվականին Նիկոլաևում մասնակցել է Մասնագետների տան գեղարվեստական ձևավորմանը։
Հաճախ նկարել է մտերիմ մարդկանց դիմանկարներ, ամեն անգամ կատարելագործելով դիմանկարի գրարվեստը։ Նրա տեխնիկան աստիճանաբար դարձել է բազմազան, և նա արդեն նկարել է ոչ միայն յուղաներկով, այլ և փորձել է ածուխով, տիրապետել է պաստելների տեխնիկային։
1936 թվականին Օդեսայի կինոֆաբրիկայի հրավերով ընդունվել է նկարիչ-մուլտիպլիկատորների խումբ և տեղափոխվել է Օդեսա։ Նաև նկարիչ է աշխատել Օդեսայի Միխայիլ Ֆրունզեի անվան մանկական կինոթատրոնում։
Նկարչի նկարների առաջին ցուցահանդեսը կայացել է 1938 թվականին, որտեղ նա ներկայացրել է իր մի քանի դիմանկարային էտյուդները։ Պատերազմի ժամանակ ՏԱՍՍ-ի պատուհաններին նկարել է պլակատներ և երգիծական նկարներ։
Հետպատերազմյան տարիներին եղել է ԽՍՀՄ գեղարվեստական ֆոնդին կից գեղարվեստա-արտադրական արհեստանոցների նկարիչ։
Նա շատ է աշխատել Խորհրդային բանակի ներկայացուցիչների, պետական գործիչների, մշակույթի աշխատակիցների դիմանկարների վրա (Խորհրդային Միության հերոս Ռոստիսլավ Կուշլյանսկու (1945 թվական), Դիմիտրի Մանուիլսկու (1947 թվական), Ուկրաինական Խորհրդային Սոցիալիստական Հանրապետության վաստակավոր դերասանուհի` Օլգա Կուսենկոյի (1952 թվական) և այլոց դիմանկարներ։
Դիմանկարներում նա բացահայտել է մարդու ներքին նշանակալիությունը` «Իմ մտածմունքները, մտածմունքները» (1959-1960 թվական), «Վլադիմիր Լենին» (1959-1961 թվական), «Բեթհովեն» (1968-1969 թվական)։
Նկարչի ստեղծագործական ուղին անընդհատ նոր, անզուսպ իդեալ աշխատանքի որոնումն է, որը կապված է նկարչի` իր հանդեպ ունեցած ահռելի պահանջների հետ ։
Եղել է ԽՍՀՄ 6-7 գումարման Գերագույն խորհրդի պատգամավոր (1962-1970 թվական)։ Եղել է ԽՍՀՄ գեղարվեստի ակադեմիայի իսկական անդամ (1962 թվական)։ Եղել է ԽՍՀՄ նկարիչների միության անդամ (1958 թվականից) ։
Մահացել է 1990 թվականի հունվարի 1-ին, Օդեսայում։ Թաղված է Օդեսայի երկրորդ քրիստոնեական գերեզմանատանը։
Աշխատանքներ
Նկարչի աշխատանքները պահվում են Ուկրաինայի կերպարվեստի թանգարանում (Կիև), Ռուսաստանի արվեստի թանգարանում (Կիև), նախկին ԽՍՀՄ գեղարվեստական խոշոր թանգարաններում։
Գրականություն
Шапошников Ф., Михайло Михайлович Божій, Киïв, 1963.
Արտաքին հղումներ
Կատեգորիա:Ուկրաինայի նկարիչների ազգային միության անդամներ Կատեգորիա:ԽՍՀՄ նկարիչների միության անդամներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:Ուկրաինացի նկարիչներ
Հանգ
Հանգ, չափածո ստեղծագործության հնչյունային ձևավորման հիմնական կողմերից մեկը։ Հանգը այն երևույթն է, երբ բանաստեղծության մեջ երկու կամ ավելի տողեր ունեն նման (համահնչուն) վերջավորություն։ Օրինակ.
Ժողովրդական ստեղծագործության հնագույն նմուշները, անտիկ գրականությունը և միջնադարյան պոեզիայի շատ ստեղծագործություններ դեռ հանգ չունեին։ Հանգը ծագում է միջին դարերում։ Օրինակ, հայ գրականության մեջ այն տարածվում է հիմնականում 12-13-րդ դարերից՝ Ներսես Շնորհալու, Ֆրիկի և նրանց հաջորդների տաղերում և պոեմներում։
Սկզբում հանգերը միապաղաղ էին՝ ամբողջ բանաստեղծության կամ նրա մեծ հատվածների տողերը վերջանում էին միևնույն հանգով, որը վարպետության ցուցանիշ է համարվում (օրինակ՝ Ֆրիկի «Գանգատ» երկարաշունչ բանաստեղծության բոլոր տողերն անխտիր ավարտվում են ի ձայնավորով)։ Ժամանակի ընթացքում հանգերն ավելի ու ավելի բազմազան են դառնում։ Բայց հանգի առաջացումից հետո էլ գրվում են անհանգ գործեր (մանավանդ չափածո դրամատիկական երկեր), որոնք կոչվում են սպիտակ ոտանավոր։ Մասնավորապես անհանգ է գրվել չափածո դրամատիկական գործերի մեծ մասը (օրինակ՝ Շեքսպիրի և Պուշկինի պիեսները)։
Հանգի ամենակարևոր դերն այն է, որ հանդես գալով տողերի վերջում՝ այն ավելի է ընդգծում տողի՝ իբրև ոտանավորի հիմնական ռիթմական միավորի, ինքնուրույնությունը։ Հանգը կարծես մի ազդանշան է, որը հիշեցնում է տողի ավարտվելը։ Դրանով իսկ նա ուժեղացնում է ոտանավորի ռիթմը։ Բացի այդ, հանգն ավելի ներդաշնակ, երաժշտական է դարձնում բանաստեղծական խոսքը ։
Հանգը հաճախ նաև իմաստային զգալի դեր է խաղում։ Բանաստեղծները ձգտում են տողերի վերջում դնել և հանգավորել առավել կարևոր բառերը, որոնք կրկնվող հնչյունների շնորհիվ ավելի մեծ ուշադրություն են գրավում։
Հանգերն ըստ վերջին շեշտված վանկի տեղի
Հանգերն իրենց բնույթով շատ բազմազան են։ Նախ, նրանք տարբերվում են ըստ վերջին շեշտված վանկի տեղի։ Եթե տողն ավարտվում է շեշտված վանկով, հանգը կոչվում է արական։ Օրինակ.
Քանի որ հայերենում բառերի մեծ մասը վերջահար շեշտ ունի, մեր պոեզիայում էլ գերակշռում է արական հանգը։ Հայերենում շատ ավելի քիչ են իգական հանգերը, որոնց մեջ շեշտվում է տողի նախավերջին վանկը։ Օրինակ.
Արական և իգական հանգերը կարող են հանդես գալ կողք-կողքի, ինչպես հետևյալ քառատողում.
Ռուսերենում և այլ լեզուներում հանդիպում են այսպես կոչված դակտիլային հանգեր (տողի վերջից երրորդ շեշտված վանկով, օր.՝ откры՛тая-ядови՛тая) և նույնիսկ հիպերդակտիլային հանգեր (վերջից չորրորդ շեշտված վանկով), որոնք հայերենին բնորոշ չեն ։
Սովորաբար իրար հետ հանգավորվում են նույնատիպ վերջավորությունները, բայց երբեմն արական հանգը կարող է կապվել իգականի հետ, օր.՝ Չարենցի տողերում,- թեթև՛-ետև՛ը, Մասի՛սը-սառցանի՛ստ։
Բաց և փակ հանգեր
Եթե հանգ կազմող բառն ավարտվում է ձայնավորով, հանգը կոչվում է բաց, բաղաձայնով ավարտվելու դեպում՝ փակ։
Հանգերն ըստ կազմության
Հանգերը բազմազան են նաև իրենց կազմությամբ, կարող են կրկնվել տարբեր թվով հնչյուններ։ Եթե կրկնվում են միայն արական հանգի շեշտված ձայնավորն ու նրան հաջորդող հնչյունները, դա կոչվում է թույլ (կամ աղքատ), օր.՝ վրա - հեռացա, այնտեղ - ահեղ, տուն - սյուն, աստեր-աչքեր, վառ-պայծառ։ Ուժեղ (կամ հարուստ, խոր) հանգի մեջ կրկնվում են նաև շեշտված ձայնավորից առաջ եղած հնչյունները, օր.՝ բուրվառներ - խառներ, երկիր - գրկիր, օդում - կարոտում, տալիս - հեռանալիս (Վահան Տերյան), վառված-խելագարված, թափառում-մարում, կանչում-կարկաչում։
Լինում են նաև բարդ կամ բաղադրյալ հանգեր, որոնք կազմված են երկու կամ ավելի բառերի հնչյուններից (վար ծաթեց - արծաթեց, վարսերը նրա - վառ սերը նրա, քո մի թասը - Կոմիտասը, Թումանյանից՝ Մեծ անտառից նա զատված-Մարդու կացնից ազատված, անցավոր-անցավ օր)։ Բարդ հանգեր հատկապես շատ է ստեղծել Մայակովսկին՝ пистолет-сто лет, под дождем-подождем, убери твою-бритвою։
Հանգերի մեջ հնչյունների համընկնումը կարող է լինել լրիվ և մասնակի։ Երբ տողավերջի հնչյունները նույնությամբ կրկնվում են մի ուրիշ տողի մեջ, այդպիսի հանգը կոչվում է ճշգրիտ (ծեգին-հոգին, արյունամած-քամած, սարերի-օրերի)։ Մոտավոր հանգերի մեջ, նման հնչյունների կողքին, լինում են նաև մեծ կամ փոքր չափով իրարից շեղվող կամ ակնհայտորեն տարբեր հնչյուններ (ձայնավորներ և բաղաձայններ)։ Օրինակ, Տերյանը հանգավորում է այսպիսի բառեր՝ մանուկ-անամոք, ավար է-խավարը, տրտում, ապարդյուն, Չարենցը՝ մահ-համար-հիմա, անդին-անթիվ, հանդեպ-անդեմ, վերելք-քերենք, կրակ-գրած, փախչող-թախծոտ, այնտեղ-անթև, և այլն։ Մոտավոր հանգի մեջ կրկնվում են ոչ թե նույն, այլ իրար նման, իրար հիշեցնող հնչյուններ, կամ հանգ կազմող հնչյունների միայն մի մասը (խաղաղ-աղա, ճակատ-հագած, գլխարկը-գլխահակ, վարդը-կարդաք, անիրական-բարեկամ)։ Մոտավոր հանգերը կոչվում են նաև ասոնանսային հանգեր։
Նման վերջավորություններ կարող են ունենալ նաև միևնույն կամ հարևան տողերի ներսում եղած բառերը։ Այդպիսի կրկնությունները կոչվում են ներքին հանգ։
Հանգերն ըստ դասավորության
Հանգավորման տեսակները բանաստեղծական տողերի համանման վերջավորությունների՝ հանգերի դասավորման տարբեր եղանակները։ Օրինակ, քառատող տան մեջ լինում է հանգավորման երեք հիմնական տեսակ.
ա) Կից հանգավորում (հանգով կապվում են հարևան տողերը) - aabb.
բ) Խաչաձև հանգավորում (կենտ տողերը հանգով կապվում են իրար հետ, իսկ զույգերն՝ իրար) - abab.
գ) Օղակաձև հանգավորում (հանգով կապվում են առաջին և չորրորդ տողերն իրար հետ, իսկ միջին տողերն՝ իրար) - abba
Աղբյուրներ
Կատեգորիա:Բառագիտություն Կատեգորիա:Տաղաչափություն Կատեգորիա:Գրականագիտություն Կատեգորիա:Բարեհնչություններ
Counter-Strike
Counter-Strike, հայտնի է նաև ինչպես Half-Life: Counter-Strike կամ Counter-Strike 1.6 (հայերեն՛ Հակահարված, Կես-Կյանք։ Հակահարված կամ Հակահարված 1․6), Valve ընկերության կողմից թողարկված բազմաօգտատեր հրաձգային խաղ առաջին դեմքով, Microsoft Windows-ի համար։ Սկզբնական շրջանում Counter-Strike խաղը իրենից ներկայացնում էր Half-Life խաղի ձևափոխված տարբերակը, որ մշակվել էր 1999 թվականին Մինե Լեի և Ջեսսոմ Կլիֆֆի կողմից, հետագայում Valve-ն վարձեց այս երկու ծրագրավորողներին և նրանցից ձեռք է բերել խաղի ստեղծման իրավունքը, և 2000 թվականին թողարկելով Counter-Strike խաղի ամբողջովին փոփոխված տարբերակը, արդեն ինչպես սեփական խաղը։ Խաղը տարբեր ժամանակներում թողարկվել է տարբեր պլատֆորմների համար (macOS, Linux և Xbox)։
Counter-Strike խաղային ընթացքը բաժանված են մի քանի ռաունդների, որտեղ իրար միջև մարտի մեջ են մտնում երկու թիմեր, որոնցից մեկը ահաբեկիչներն են, իսկ մյուսը հատուկ նշանակության զորքերը, խաղի առաջ խաղացողը ընտրում է քարտեզը, որտեղ պետք է տեղի ունենա հակամարտությունը։ Թիմը կարող է հասնել հաղթանակի սպանելով հակառակորդ թմի բոլոր մասնակիցներին կամ կատարելով տարբեր առաջադրանքններ և այն կախված է խաղի համար ընտրված քարտեղից։ Ամեն ռաունդից առաջ խաղացողը կարող է գնել զենք կամ այլ օգնող սպառազինություն, տվյալ ռաունդի վերջում խաղացողին տրվում է իր կատարած գործին հավասար վիրտուալ փող, որը խաղացողը կարող է օգտագործել մյուս ռաունդի սկզբին ավելի զենք գնելու համար։
Counter-Strike խաղը բարձր գնահատականի է արժանացել քննադատների կողմից և մեծ հայտնություն է ունեցել խաղացողների կողմից, այդ թվում խաղը դարձավ 2000-ական թվականների ամենահայտնի կիբերսպորտային խաղը։ Հետագայում թողարկվեցին մի շարք շարունակական-խաղեր, մամուլում խաղացողների շրջանում ավելի կոնկրետ նշելու համար խաղի առաջինը լինելու փաստը որոշվեց օգտագործել Counter-Strike 1.6 անվանումը, որտեղ «1.6» 2003 թվականին թողարկված վերջին մասշտաբային թարմացումն էր։
Խաղի տեսակներ
Խաղի նպատակը համարվում է պատանդների փրկումը հատուկ զորքերի համար և դրանց պահումը ահաբեկիչների համար։ ՀԶ հաղթում են այն դեպքում, երբ բոլոր պատանդները տեղափոխված են լինում փրկության գոտի, իսկ եթե դա տեղնի չի ունենում ապա հաղթում են ահաբեկինչները։ ՀԶ-ի համար պադանդները ռադարի վրա պատկերվում են կապույտ կետով։ Պատանդի փրկության դեպքում բոլոր խաղացողներին ուղղարկվում է ձայնային հաղորթագրույուն՝ Hostage has been rescued, իսկ բոլոր պատանդների փրկության դեպքում էկրանին հայտնվում է նամակ։ Որպեսզի պատանդը հետևի ՀԶ-ին, խաղացողը պետք է սեղմի Use կոճակը։ Որպեսզի պատանդի դադարի հետևի նրան, նա պետք է ևս մեկ անգամ սեղմի այդ կոճակը։ Ի տարբերույթուն ահաբեկիչների ՀԶ-նը կարող է հրել պատանդին։ Վատ է մտածված պատանդների վարքը, նրանք չեն կարող կքանստել, բացել դուռ, ցատկել և այլն։ Եթե պատանդը հետ է մնացել, ապա խաղացողը կարող է մոտենալ նրան և նորից սեղմել Use կոճակը։ Երբ ՀԶ-ինը հայտնվում է փրկության գոտում ձախ մասում հայտնվում է «R» նշանը։
Սովորաբար քարտեզները, որոնք ունեն այս սցենարը անվանված են լինում cs_. նախածանցով։ Օրինակ՝ cs_siege, cs_mansion, cs_wpndepot և cs_prison։
Ահաբեկիչների առաջադրանքը ականը հատուկ տեղում տեղադրել է, որը քարտեզի թվով 2-ն է։ Ականը թիմից կրում է մեկը (bomber), բայց նա կարող է նետել իր վրաից ականը։ Այս խաղացողը պատկերվում է նարնջագույն գույնով, իսկ երբ ականը արդեն գործընթացի մեջ է այլ պատկերվում է թարթող կարմիր գույնով։ Խաղացողին, ով կրում է ականը ունի պայուսակ, իսկ էկրանի ձախ մասում կա պատկերված համապատասխան նշան։ Երբ ահաբեկիչը գտնվում է տեղադրման տարածքում այդ նշանը թարթում է կարմիր գույնով։ Տեղադրումից հետո բոլորին խաղացողերը ստանում են The bomb has been planted նամակը։ ՀԶ-ը կարող է կրճատել վնասազերծման արագությունը գնելով հատուկ՝ Defusal Kit։ Ականի տեղադրումը տևում է 3 վայրկյան։
Ղեկավարում և միջերես
Ինչպես հրաձգային խաղերի մեծ մասում, Counter-Strike-ում նույնպես կիրառվում է ստեղնաշարի և մկնիկի ղեկավարումը։ Ի սկզբանե մկնիկի միջոցով կատարվում է կողմնորոշումը, կրակը, զենքի երկրորդ ֆունկցիային միանալը և այլն։ Իսկ ստեղնաշարի շնորհիվ կատարվում է նրա տեղափոխումը և այլ ֆունկցիաներ։
Խաղի նամակագրությունը պատկերվում է ներքևի ձախ անկյունում։ Խաղում նաև պատկերվում սպանության վիճակագրությունը։ Հնարավոր է կարգավորել և ղեկավարել արտաքին տեսքը։
Գումարային համակարգ
Ի տարբերություն Half-Life-ի, Counter-Strike-ի կարևոր ասպեկտներից է խաղացողի հաշվին առկա գումարի քանակը։ Այդ գումարը կարելի է ծախսել զենքերի գնման և սպառազինության համար։ Գնումներ կարելի է կատարել գնման գոտում, որը ունի իր նշանը։ Հաշվի վրա կա սահմանափակում, եթե խաղի ընթացքում ճիշտ պլանավորի գնումները, դա կարող է թիմին ավելի մոտեցնել հաղթանակի։ Ողջ պատմության ընթացքում այս համակարգը կրել է բազում փոփոխություններ։ Ստեղծողները փորձել են գտնել ավելի հավասարակշռված տարբերակ։ Փոփոխվել է զենքերի գները։
Ամեն ռաունդի ավարտից հետո հաղթող թիմը ստանում է որոշակի գումարաչափ։ Կախված առաջադրանքի տիպից և կատարած գործողությունից գումարի չափը կարող է տարբեր լինել։ Առավելագույն գումարաչափը խաղացողի հաշվին $16000-ն է, նվազագույնը՝ $0 ։
Խաղային հերոսներ
Counter-Strike հեղինակները ամեն թիմի համար նախատեսել եմ մի քանի տարաբնույթ մոդելներ, որոնք իրարից տարբերվում են արտաքին տեսքով։ Ամեն թիմի համար հասանելի է 4 մոդել։ ՀԶ-ներն են՝ ամերիկյան՝ SEAL Team 6, գերմանական՝ GSG-9, անգլիական SAS և ֆրանսիական GIGN-նը։ Ահաբեկինչերն են՝ արևելաեվրոպական՝ Phoenix Connexion, մերձարևելյան՝ Elite Crew, շվեդական՝ Arctic Avengers և միջարևելյան՝Guerilla Warfare։ Բացի այս մոդելներից, խաղում կան հատուկ մոդելներVIP-խաղացողների և պատանդների համար։ Բոլոր մոդելների մոտ էլ առաջին դեմքից բաց ձեռքեր են, չնայած նրան, որ մեծ մասը հագուստի մեջ է։
Զենքեր
Ողջ արսենալը բաղկացած է 5 մասից՝ առաջնային զենք, երկրորդային զենք, երրորդը՝ դանակը, չորրորդը՝ նռնակ, հինգերորդը՝ ական, եթե խաղացողը ահաբեկիչ է և կրում է ականը։
Մշակման պատմություն
Առաջին ծրագրավորողը դարձան Minh «Gooseman» Lê և Jess «Cliffe» Cliffe։ 1999 թվականի հունվարին Մին Լին ավարտեց իր գործունեությունը Quake 2-ում, նա ցանականում էր ստեղծել իր անձնական առցանց խաղը։ 1988 թվականին դուրս եկավ Half-Life խաղը։ 1999 թվականի ձմռանը Մին Լին սկսեց մշակել իր խաղը, Ջեսս Կլիֆֆը օգնում էր նրան, ինչպես նաև զբաղվում էր նախագծի մշակմամբ։ Մարտի կեսերից համացանցում հայտնվեց առաջին հորինված անունը՝ Counter-Strike։ 1999 թվականի հուլիսին թողարկվեց առաջին բետա-տարբերակը, իսկ արդեն աշնանը թողարկվեց առաջին online-սերվերը։ Լինելով անվճար այն արագ տեմպերով կարողացավ գրավել հանդիսատեսին, և սկսեց մրցել այնպիսի նախագծերի հետ ինչպիսին են՝ Quake III և Unreal Tournament։
2000 թվականի գարնանը նախագծին միացավ նաև Valve-ն։ Նրանք գենցին խաղը, վարձեցին ծրագրավորողներին և 2000 թվականի նոյեմբերի 8-ին լույս տեսավ Counter-Strike 1.0 ռելիզը։
Խաբում
Counter-Strike խաղը մեծ ճանաչում ունի նաև «խաբեբաների» և հաքերների շրջանում։ Խաղի գոյության ընթացքում մշակվել և ստեղծվել են հնարքներ խաղում անարդար կերպով առավելություն ստանալու համար։ Այսպիսի խաբկանքների են պատկանում՝
Խաղում տեղի ունեցող անհավասարակշռությունը հիմնականում տեղի է ունենում խաբկանք առաջացնող ծրագրերի պատճառով, քանի-որ դրանք արմատասպես ազդում են խաղի ֆիզիկաի վրա։ Հիմանական հնարքներն են՝
Նաև գոյություն ունեն այլ հնարավորություններ, որոնք տրվում են ծրագրերի շնորհիվ (Lambert, WireFrame, No-Recoil և այլն)։ Համացանցում կան վերը թվարկվածներից բացի շատ այլ հնարքներ։ Կա կարծիք ըստ, որի նման ծրագրերը վնասակար ծրագրերի, վիրուսների տարածման համար են ստեղծված։
Ստանդարտ լուծում է համարվում Valve Anti-Cheat ծրագիրը, որը ծրագրավորված է Valve Corporation-ի կողմից։ Ծրագիրը խաղի հետ միասին տրամադրվում է խաղի 1.4 տարբերակի հետ ։ Այս ծրագրի արդյունավետությունը նույնպես մնում է կասկածի տակ քանի, որ շատ ծրագրեր շրջանցում են նրա պաշտպանությունը։
Սերվերային շատ ծրագրեր չունեն հաճախորդային մաս, այսինքն ծրագիրը տեղադրվում է խաղացողի համակարգչում։ Շատ այսպիսի լուծումներ իրականացրել է ինչպես Metamod կամ AmxModX։ Այսպիսի օրինակ է ծրագրավորողների կողմից վաղուց չթարմացվող, բայց մինչ այժմ արդյունավետ աշխատող Reallite HLGuard ծրագիրը ։
Counter Strike: Global Offensive
Counter-Strike: Global Offensive (CS:GO; անգլերենից՝ «Հակահարված։ համընդհանուր հարձակում») – բազմամասնակցային(multiplayer) համակարգչային խաղ, ստեղծված Valve և Hidden Path Entertainment կազմակերպությունների կողմից։ Counter-Strike խաղային շարքի ամենավերջին խաղը։ Windows և macOS օպերացիոն համակարգերով աշխատող սեփական համակարգիչների, նաև Xbox 360 ու PlayStation 3 խաղային բարձակների վրա խաղի թողարկումը տեղի է ունեցել 2012թ. օգոստոսի 21-ին։ Linux օպերացիոն համակարգի վրա խաղը թողարկվել է 2014թ.-ին, իսկ 2016թ.-ին  հետադարձ համատեղության ծրագրի շրջանակներում խաղը հասանելի դարձավ Xbox One բարձակի համար։ 2018թ. թողարկվել է խաղի անվճար տարբերակը՝ իրական խաղացողների ու բոտերի հետ խաղալու հնարավորությամբ։ Հետագայում՝ նույն տարվա դեկտեմբերին խաղը դարձել է ամբողջությամբ անվճար։
Ինչպես խաղային շարքի մյուս խաղերում, այնպես էլ Counter-Strike: Global Offensive-ում խաղացողները բաժանվում են 2 թիմի՝ ահաբեկիչների ու հատուկ ջոկատայինների, որից հետո կռվում են իրար դեմ բազմաթիվ խաղափուլերի ընթացքում, որոնց արդյունքներով էլ ընտրվում է հաղթող թիմը։ Խաղացողին հասանելի են տարբեր խաղային ռեժիմներ, որոնք փոխում են թմերի միջև պայքարի կանոնները։ Կա նաև բոտերի հետ խաղի ռեժիմ։
Խաղի ընթացքը
Ինչպես խաղային շարքի մյուս խաղերը, այնպես էլ Counter-Strike: Global Offensive-ը եռաչափ բազմամասնակցային առաջին դեմքից կրակոցի է, որում խաղացողները բաժանվում են երկու թիմերի ու պայքարում են միմյանց դեմ։ Խաղի մեջ ներկայացված են երկու թիմ՝ ահաբեկիչների ու հատուկ ջոկատայինների, ինչպես նաև երկու խաղային սցենար՝ ռումբի վնասազերծում և պատանդի փրկում։ Առաջին սցենարում ահաբեկիչների թիմի խաղացողները պետք է տեղադրեն ռումբը մի քանի տեղադրման վայրերից մեկում, իսկ հատուկ ջոկատայինները պետք է այն վնասազերծեն։ Երկրորդ սցենարում ահաբեկիչները չպետք է թույլ տան հատուկ ջոկատայիններին փրկել պատանդներին, որոնց նրանք գերեվարել են։
Կիբերսպորտ
Counter-Strike: Global Offensive-ը, ինչպես իր նախնիները՝ Counter-Strike և Counter-Strike: Source, հանդիսանում է կիբերսպորտային սպորտաձև։ Ամենամեծ ու հեղինակավոր մրցաշարերը համարվում են Major և Blast Premier մրցաշարերը։ Major մրցաշարերը անցկացվում են Valve և մրցաշարը կազմակերպած կազմակերպությամ միացյալ ուժերով։ Այդպիսի առաջին մրցաշարը Dreamhack Winter 2013-ը, որը ուներ 250.000$ մրցանակային ֆոնդ, իսկ սկսած MLG Columbus 2016-ից մրցանակային ֆոնդը դարձել է 1.000.000$: Մինչև 2019թ. անցկացվել է 15 այդպիսի մրցաշարեր։ Եվս մեկ մեծ իրադարձություն է Blast Premier լիգան։  Blast Premier 2020-ի ամբողջական մրցանակային ֆոնդը կազմել է 4.250.000$: Գոյություն ունեն բազմաթիվ այլ մրցաշարեր, ինպիսիք են՝  IEM, ESL, Blast Pro Series և այլն։
Ծանոթագրություններ
Կատեգորիա:Windows տեսախաղեր Կատեգորիա:Համակարգչային խաղեր Կատեգորիա:2003 տեսախաղեր Կատեգորիա:Համակարգչային խաղերի սերիաներ Կատեգորիա:2004 թվականի համակարգչային խաղեր Կատեգորիա:2012 տեսախաղեր Կատեգորիա:ԱՄՆ-ն հորինվածքում Կատեգորիա:Խաղեր
Քլեյնմոնդ
Քլեյնմոնդ, փոքր քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբրեխ շրջանի և Օֆերստրանդ մունիցիպալիտետի կազմում։
Պատմություն
Բնակավայրը, որն ավելի ուշ վերածվել է քաղաքի, թաունշիփի կարգավիճակ է ստացել 1929 թվականին։ 1959 թվականին Քլեյնմոնդը ստացել է մունիցիպալիտետի կարգավիճակ ։
Աշխարհագրական դիրք
Քաղաքը գտնվում է նահանգի հարավային մասում՝ Ատլանտյան օվկիանոսի Սանդաուն ծովածոցի ափին, նահանգի վարչական կենտրոն Քեյփթաունից մոտ 40 կիլոմետր (ուղիղ գծով) հարավ-արևելք։ Ծովի մակարդակից բացարձակ բարձրությունը 0 մետր է ։
Բնակչություն
2011 թվականի պաշտոնական մարդահամարի տվյալներով՝ Քլեյնմոնդի բնակչությունը կազմել է 6634 մարդ, որոնցից տղամարդիկ կազմել են 50,06 տոկոս, կանայք՝ համապատասխանաբար 49,94 տոկոս։ Ռասայական առումով սպիտակամորթները կազմում էին քաղաքի բնակչության 36,34 %-ը, նեգրոիդները՝ 34,79 %-ը, գունամորթները՝ 27,63 %-ը, ասիացիները (այդ թվում՝ հնդիկները)՝ 0,33 %-ը, այլ ցեղերի ներկայացուցիչները՝ 0,9%-ը։ Քաղաքացիների շրջանում առավել տարածված լեզուներն էին աֆրիկաանսը (60,13 %), կոսան (25,53 %), անգլերենը (7,56 %) և սեսոտոն (3,23 %) ։
Տրանսպորտ
Քաղաքով անցնում է R44 տարածաշրջանային խճուղին։ Մոտակա օդանավակայանը տեղակայված է Հերմանուս քաղաքում ։
Ծանոթագրություններ
Կատեգորիա:Հարավաֆրիկյան Հանրապետության քաղաքներ
Պոլիտեխնիկ (պաշտոնաթերթ)
«Պոլիտեխնիկ» պաշտոնաթերթ, Հայաստանի ազգային պոլիտեխնիկական համալսարանի թերթը, լույս է տեսնում 1957 թվականից Երևանում։ Թերթի կարգախոսն է «Պոլիտեխնիկի հավաքական ուժը և հարստությունը նրա բազմահազար ուսանողներն են» (Յուրի Սարգսյան)։
Թերթի ծնունդ
«Պոլիտեխնիկ» թերթի առաջին համարը լույս է տեսել 1932 թվականի մայիսի 1-ին «Պրոլետարական ճարտարապետ» անվամբ։ Թերթը պարբերաբար շարունակեց լույս տեսնել մինչև 1934 թվականը ներառյալ։ Բայց 1933 թվականից անվանակոչվեց «Խորհրդային ճարտարագետ»     ։ Թերթի յուրաքանչյուր համարն իր մեջ ամփոփում է վառ հիշողություններ` հարազատորեն արտացոլելով  ինստիտուտի անցյալ տարիների բուռն կյանքը, պայքարը ուսման որակի համար, կազմակերպությունների աշխատանքը, հաջողություններն ու թերությունները։
Նրա առաջին խմբագիրներից էր ինստիտուտի ճարտարապետական բաժնի ուսանող, հետագայում՝ ակադեմիկոս Վարազդատ Հարությունյանը։ Այդ տարիների թերթի խմբագիրներից էին նաև ԽՍՀՄ արվեստի վաստակավոր գործիչ Անուշավան Վաթինյանը և Ալեքսանդր Սահինյանը: Նորաստեղծ թերթը օգնեց ինստիտուտի զարգացմանը, բայց երկու տարեկան էլ չկար (1932թ. մայիսի 1-ից մինչև 1934թ. ապրիլի 13-ը ինստիտուտում տպագրվել է թերթի 12 համար), երբ այն փոխարինվեց պատի թերթով։
Թերթի վերածնունդ
1957թ. մայիսյան փառատոնին ինստիտուտում կրկին վերականգնվեց տպագիր մամուլը։ ԽՍՀՄ բարձրագույն կրթության նախարար Վ. Ելյուտինի հրամանով 1957թ. փետրվարի 28-ին Կ. Մարքսի անվան Երևանի պոլիտեխնիկական ինստիտուտում հիմնադրվում է բազմատիրաժ «Պոլիտեխնիկ» թերթը, որը պետք է թողարկվեր շաբաթը 1 անգամ՝ 500 օրինակով։
Նորաստեղծ թերթի խմբագիրը դարձավ Հոբերի Իսահակյանը։ Հետագայում նրան փոխարինեց խմբագիր Ռաֆիկ Գրիգորյանը։ 1963թ. մինչև 1970թ. թերթը խմբագրեց Միքայել Հովսեփյանը, 1970-1980թթ.-ին՝ Գուրգեն Վարդանյանը։ 1980 թվականին մի քանի ամիս թերթի խմբագրումը իրականացրել է կոլեգիալ խմբագրությունը։ 1981թ. թերթի խմբագիր է նշանակվել Ռուբիկ Դավթյանը, ով խմբագրել է թերթը մինչև 1982թ.: 1982թ. մի քանի ամսով խմբագրի փոխարեն թերթի պատասխանատուն է եղել Գրիգոր Ստեփանյանը։ Նույն տարում թերթի խմբագիր է նշանակվել Ռենալ Միրզոյանը՝ խմբագրելով մինչև 1984թ.: 1984թ. մինչև 1986թ. թերթի խմբագիր է եղել Գրիգոր Ստեփանյանը, ում փոխարինել է Անուշ Գասպարյանը և խմբագրել թերթը Պոլիտեխնիկական ինստիտուտի վերջին տարիներին և արդեն նորանկախ 3-րդ հանրապետության Հայաստանի պետական ճարտարագիտական համալսարանի կազմավորման առաջին տարիներին` մինչև 1995թ.: 1997թ․ մինչև 2001թ. թերթը խմբագրել են Էդիկ Կյուրեղյանը և Հասմիկ Պետրոսյանը։ 2001թ. թերթի գլխավոր խըմբագրի պաշտոնում աշխատելու հրավեր է ստանում Լաուրա Կարակելյանը և մինչև 2012 թվականը խմբագրում Պոլիտեխնիկականի պաշտոնաթերթը։ 2012 թվականից մինչև 2014 թվականը թերթը կրկին խմբագրում է Էդիկ Կյուրեղյանը։
Վերադարձ սկզբին
80 տարի անց՝ 2014 թվականից, «Պոլիտեխնիկ» պաշտոնաթերթի գլխավոր խմբագիր է նշանակվում կրկին ուսանող։ Նորանշանակ խմբագիրը Պոլիտեխնիկական համալսարանի Տեղեկատվական հեռահաղորդակցման տեխնոլոգիաների և էլեկտրոնիկայի ինստիտուտի (նախկին` Քոմփյութերային համակարգերի և ինֆորմատիկայի ֆակուլտետի) երկրորդ կուրսի ուսանող, Ուսանողական խորհրդի Մամուլի և լրատվության հանձնաժողովի նախագահ, ուսանողական «Ճարտարագետ» ամսագրի գլխավոր խմբագիր Ջանիկ Սևոյանն էր։ Արդեն 6 տարի Ջանիկ Սևոյանը իրականացնում է «Պոլիտեխնիկ» պաշտոնաթերթի գլխավոր խմբագրի աշխատանքը։
Համալսարանական մամուլի բազմազանություն
Պոլիտեխնիկական համալսարանը տարիների ընթացքում ունեցել է մի քանի  պարբերական՝ «Պրոլետարական ճարտարապետ», «Խորհրդային ճարտարագետ», «Պոլիտեխնիկ», «Ապագա ճարտարագետ», «Ճարտարագետ», ուսանողական «Իմպուլս», «Ճարտարագետ» և գիտաժամանցային ուսանողական «ԳԱՆՍ» թերթը, որոնց միջոցով ամփոփվել է համալսարանի գործունեությունը, ուսանողական և գիտական կյանքը։
Ուսանողական «Իմպուլս» ամսագիրը լույս է տեսել 2002-2008 թվականներին և հիմնականում ներառել է համալսարանի ուսանողական ակտիվ կյանքին վերաբերող թեմաները։ 2010 թվականի մարտի 9-ից լույս տեսնող գիտաժամանցային ուսանողական «ԳԱՆՍ» թերթն իր  ոճով տարբերվել է նախորդներից։ Թերթը հիմնադրել են ուսանողներ՝ առանց Ուսանողական խորհրդի անդամ լինելու, թեպետ բոլորը պետք է գիտակցեն՝ եթե համալսարանի ուսանող են, ուրեմն ուսանողական խորհրդի անդամ են։ «ԳԱՆՍ»-ը լույս է տեսել մինչև 2012 թվականի մայիսը։ 2012 թվականի հոկտեմբերին հիմնադրված «Ճարտարագետ» ամսագիրը վստահորեն կարելի է համարել ռեբրենդինգի ենթարկված «Իմպուլս»-ի իրավահաջորդը, քանզի գործունեության նպատակը նույնն է։
Ծանոթագրություններ
Կատեգորիա:Հայկական ամսագրեր Կատեգորիա:Հայերեն բուհական մամուլ
Թոմաս Մերտոն
Կենսագրություն
Մերտոնը ծնվել է նկարչի ընտանիքում։ Վաղ հասակում կորցրել է մորը, շատ չանցած՝ նաև հորը։ Ռուսաստանում Մերտոնը ​​հայտնի է հիմնականում Անդրեյ Կիրիլենկովի (արձակագիր) և Ռեգինա Դերիևայի (բանաստեղծուհի) ստեղծագործությունների թարգմանությունների շնորհիվ։
Թոմաս Մերտոնն առաջին մասնագիտությամբ բողոքական ուղղության լրագրող էր, բայց չուներ կրոնական հետաքրքրություն։ 1930-ական թվականներին ծանոթացել է կաթոլիկ ուղղության հայտնի գործիչ Եկատերինա Դոխերտի հետ, ով գաղթել էր Ռուսաստանից և «Մադոննայի տուն» կաթոլիկական շարժման հիմնադիր էր։ Մերտոնն իր սոցիալական գործունեությունն սկսել է Հարլեմում՝ Դոխերտիի հիմնած «Ընկերության տանը»։
Հոգևոր որոնումների արդյունքում դարձել է կաթոլիկ ուղղության հետևորդ, դրանից հետո որոշել է վանական դառնալ։ Ժամանակի ընթացքում դարձել է 20-րդ դարի խոշորագույն կաթոլիկ գրող, կաթոլիկություն տարածող։
Ծանոթացել է տարբեր կրոնների բազմաթիվ գործիչների հետ, յուրացրել Ճապոնիայի, Շրի Լանկայի, Տիբեթի բուդդայական մեդիտացիայի տեխնիկան։ Որպես ուսուցիչ՝ նա իր աշակերտների մեջ խոր հարգանք և հետաքրքրություն է սերմանել Արևելքի հոգևոր ժառանգության նկատմամբ։ Վիետնամում ԱՄՆ-ի ագրեսիայի դեմ բողոքի ցույցերից հետո նա՝ որպես ազդեցիկ կաթոլիկ հրապարակախոս, դժգոհել է ամերիկյան իշխանություններից։ Մերտոնին արգելել էին մամուլում հոդվածներ հրապարակել, և նա վանքում կազմակերպել է սամիզդատի տպագրությունը։
Թոմաս Մերտոնը մահացել է Բանգկոկում դժբախտ պատահարի արդյունքում (էլեկտրական հոսանքի հարվածից) ։
Արտաքին հղումներ
Կատեգորիա:Քեմբրիջի համալսարանի շրջանավարտներ Կատեգորիա:Ամերիկացի լրագրողներ Կատեգորիա:Պացիֆիստներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի բանաստեղծներ Կատեգորիա:Ամերիկացի հասարակական գործիչներ Կատեգորիա:20-րդ դարի ամերիկացի բանաստեղծներ Կատեգորիա:Բանաստեղծներ այբբենական կարգով
Ալան Ալեքսանդր Միլն
Ալան Ալեքսանդր Միլն (Alan Alexander Milne, ), անգլիացի գրող, բանաստեղծ։ Վինի Թուխի մասին պատմությունները Միլնն ստեղծել է իր որդու՝ Քրիստոֆեր Ռոբին Միլնի համար (1920-1996)։ Մինչ Վինի Թուխի մասին գրքի հրատարակությունը Միլնն արդեն բավականին հայտնի դրամատուրգ էր, սակայն Միլնը հայտնի է առաջին հերթին Վինի Թուխի մասին իր ստեղծագործություններով։
Կենսագրություն
Ալան Ալեքսանդր Միլնը ծնվել է Լոնդոնում։ Նա սովորել է ոչ մեծ մասնավոր դպրոցում, որի սեփականատերն էր իր հայրը՝ Ջոն Միլնը (John Vine Milne)։ 1889—1890 թվականներին նրա ուսուցիչներից էր Հերբերտ Ուելսը։ Հետո ընդունվել է Վեստմինստերյան դպրոց, այնուհետև՝ Քեմբրիջի Տրինիտի քոլեջ, որտեղ 1900-1903 թվականներին ուսումնասիրել է մաթեմատիկա։ Ուսանողական տարիներին նա նյութեր էր գրում ուսանողական «Grant» թերթի համար։ Սովորաբար նա գրում էր եղբոր՝ Քեննեթի հետ, և նրանք ստորագրում էին ԱՔՄ անունով։ Միլնի հետ սկսեց համագործակցել բրիտանական հումորային «Punch» ամսագիրը։ Հետագայում Միլնն սկսեց աշխատել այնտեղ որպես խմբագրի օգնական։
1913 թվականին Միլնն ամուսնացավ Դորոթի «Դաֆնի» դե Սելինկուրտի հետ։
Միլնը՝ որպես բրիտանական բանակի սպա, մասնակցել է առաջին համաշխարհային պատերազմին։ Նա աշխատել է բրիտանական հետախուզության քարոզչական ենթակառույցում՝ MI7։ Ավելի ուշ նա գրել է «Պատվով խաղաղություն» գիրքը, որում քննադատել է պատերազմը։
1920 թվականին ծնվել է Միլնի միակ որդին՝ Քրիստոֆեր Ռոբին Միլնը։
Արտաքին հղումներ
Կատեգորիա:Անգլիացի մանկագիրներ Կատեգորիա:Անգլիացի բանաստեղծներ Կատեգորիա:Լոնդոն քաղաքում ծնվածներ Կատեգորիա:Առաջին համաշխարհային պատերազմի մասնակիցներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:Քեմբրիջի համալսարանի շրջանավարտներ Կատեգորիա:20-րդ դարի անգլիացի վիպասաններ Կատեգորիա:Անգլիացի արձակագիրներ Կատեգորիա:Անգլիացի դրամատուրգներ Կատեգորիա:Անգլիացի սցենարիստներ Կատեգորիա:Բանաստեղծներ այբբենական կարգով
Սվետլի Յար (Կագալնիցկի շրջան)
Սվետլի Յար (Светлый Яр), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կալինինսկի գյուղական համայնքի կազմի մեջ։
Կատեգորիա:Ռոստովի մարզի Կագալնիցկի շրջանի բնակավայրեր
Չերնիշի (գյուղ, Նեյկովսկի գյուղական բնակավայր)
Չերնիշի (Черныши), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Սիլիցիումօրգանական սոսինձներ
Սիլիցիումօրգանական սոսինձներ, սիլիցիումօրգանական պոլիմերներ պարունակող սոսնձող բաղադրություններ։ Օգտագործվում են․ 1․ մետաղները և ջերմակայուն ոչ մետաղական նյութերը, 2․ ջերմակայուն ռետինը և մետաղները, 3․ ջերմամեկուսիչ և ձայնամեկուսիչ նյութերը պողպատին և տիտանի համաձուլվածքներին սոսնձելու համար։ Սոսնձվածքը կայուն է ֊60-ից մինչև 1000 °C-ում։ Սիլիցիումօրգանական սոսինձները օգտագործվում են նաև կպչուն ժապավեններ պատրաստելու համար։
Կատեգորիա:Քիմիա
Կալիպսո Բոտեզ
Կալիպսո Բոտեզ (Calypso Botez, ), ռումինացի բանաստեղծուհի, սուֆրաժիստուհի և կանանց իրավունքների իրավապաշտպան։
Գործունեություն
Յասիի Ալեքսանդրու Յոհան Կուզայի անվան համալսարանի պատմության և փիլիսոփայության ֆակուլտետը ավարտելուց հետո, Կալիպսո Բոտեզը փիլիսոփայություն է դասավանդել Բուխարեստի միջնակարգ դպրոցում, միաժամանակ հանդիսանալով հանրակրթական դպրոցների տեսչական հանձնաժողովի անդամ։ Առաջին աշխարհամարտի տարիներին զբաղեցրել է Կարմիր խաչի ղեկավարի պաշտոնը Գալացում ։ 1917 թվականին, կանանց իրավունքների շարժման մի քանի ակտիվիստների հետ միասին, նա հիմնել է Ռումինացի կանանց քաղաքացիական և քաղաքական ազատագրման ասոցիացիան, իսկ 1921 թվականին՝ Ռումինիայի կանանց ազգային խորհուրդը, հետագայում դառնալով դրա նախագահը ։ Կալիպսո Բոտեզը եղել է Ռումինիայի կանանց ուղղափառ հասարակության կենտրոնական կոմիտեի անդամ, Համերաշխություն ընկերության կոմիտեի, Մտավոր միության կոմիտեի և Ռումինիայի սոցիալական ինստիտուտի անդամ։ Վճռականորեն պայքարել է Ռումինիայում կանանց վիճակի բարելավման համար։
Կալիպսո Բոտեզը գրել է կանանց իրավունքների մասին՝ շեշտելով, որ Ռումինիայի սահմանադրության առաջին հոդվածում ասվում է, որ բոլոր քաղաքացիները հավասար են։ 1919 թվականին հրատարակել է «Ռումինացի կանանց իրավունքների խնդիրը» աշխատությունը։ Կալիպսո Բոտեզը պայքարում էր կառավարության իրավասությունների, կանանց իրավունքների և ամուսնալուծությունների մասին օրենքի բարեփոխման համար։ 1920 թվականին նա հրատարակել է «Ֆեմինիզմի խնդիրը»։ Դրա տարրերի համակարգումը» աշխատությունը։ Նա ամսագրերում հրապարակել է «Գրական խոսակցություններ», «Իդեալիստների հանդես», «Գիտության և սոցիալական բարեփոխումների տեսություն» և այլ հոդվածներ։ Իր աշխատանքներում պաշտպանել է կանանց ընտրական իրավունքները, տնտեսական աճը, կանանց մտավոր և քաղաքական ազատագրումը՝ նպաստելով ամուսնալուծություններին և ճնշելով ռեժիմը` «Ռումինացի կանանց իրավունքների խնդիրը» (1919), «Սահմանադրություն. Կանանց իրավունքները ապագայում» (1922), «Կանանց քաղաքացիական իրավունքներն ապագայում» (1924), «Զեկույց կանանց իրավական կարգավիճակի մասին» (1932) և այլն։
Աղբյուրներ
Կատեգորիա:Ռումինացի հասարակական գործիչներ Կատեգորիա:Ռումինացի ֆեմինիստներ Կատեգորիա:Ռումինացի սուֆրաժիստներ Կատեգորիա:Կին իրավապաշտպաններ Կատեգորիա:Ռումինացի բանաստեղծուհիներ Կատեգորիա:Ռումինացի կին գրողներ Կատեգորիա:Ալեքսանդրու Յոհան Կուզայի անվան համալսարանի շրջանավարտներ Կատեգորիա:Կանանց իրավունքների իրավապաշտպաններ
Արժեմա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Ռենի (գյուղ, Յուլենուռմե շրջան)
2011 թվականի տվյալներով գյուղում բնակվում էր 758 մարդ։
Արտաքին հղումներ
Կատեգորիա:Էստոնիայի Տարտումաա նահանգի Յուլենուռմե շրջանի բնակավայրեր Կատեգորիա:Էստոնիայի գյուղեր
Գրիգոր Փեշտիմալճյան
Գրիգոր Փեշտիմալճյան, հայ բառարանագիր, քերական, փիլիսոփա, մանկավարժ։
Կենսագրություն
1730 թվականից հայոց լեզու և կրոն է դասավանդել Միջագյուղի դպրոցում։ Այնուհետև նշանակվել է Մայր եկեղեցուն կից Մայր դպրատան ուսուցիչ (1824-1826), որտեղ վարել է ճարտասանության, տրամաբանության, հայոց լեզվի քերականության ու կրոնագիտության դասընթացները։ 1828 թվականին հիմնադրվել է Գում Գափուի «Ընծայարան» ուսումնարանը, որի տնօրեն և գլխավոր ուսուցիչ է նշանակվել Փեշտիմալճյանը։ 1830 թվականին վերաբացվել է Մայր վարժարանը (տես Պեզճյան Մայր վարժարան), և Փեշտիմալճյանը միաժամանակ եղել է նաև նրա տնօրենը։ 1829 թվականին լույս է տեսել Փեշտիմալճյանի «Քերականութիւն հայկազեան լեզուի» աշխատությունը, որը փաստորեն գրաբարի քերականության դպրոցական դասընթաց է։ «Բառգիրք հայկազեան լեզուի» (հ․ 1-2, 1844-1846) աշխատությունը Փեշտիմալճյանը գրել է 1826 թվականից առաջ, սակայն չի ավարտել, այն լրացրել են նրա աշակերտները։ Փեշտիմալճյանի աշխատությունների մեծ մասը գրել է մաքուր աշխարհաբարով։ «Կրթութիւն քաղաքավարութեան» (1829) և «Վարժութիւն բարւոք խոստովանութեան» (1854, երկուսն էլ՝ աշխարհաբար) գործերը մեծ դեր են խաղացել աշակերտների բարոյական դաստիարակության գործում։ «Լուսաշափղ․․․» (1848) գրքում Փեշտիմալճյանը պաշտպանել է բնական իրավունքի տեսությունը, ըստ նրա, միայն բնական իրավունքին համապատասխանող քաղաքացիական իրավունքը կարող է նպաստել հասարակության առաջընթացին։ Նա ղեմ է եղել միապետական, արիստոկրատական կառավարման ձևերին և պաշտպանել է ժողովրդապետությունը։ «Տրամաբանութիւն կամ արուեստ բանական» (1854, գրաբար) երկում խիստ նկատելի է 18-րդ դարի 2-րդ կեսի իտալացի փիլիսոփա Ֆրանչեսկո Սոավեի «Արվեստ բանական» գրքի ազդեցությունը։ Փեշտիմալճյանը գոյաբանական հարցերը լուծել է դեիզմի դիրքերից, իսկ իմացաբանության մեջ հետևել է Ջ․ Լոկին։ Ըստ Փեշտիմալճյանի, տրամաբանությունը հավասարապես զբաղվում է ինչպես ճշմարտության բացահայտման, այնպես էլ դրա հիմնավորման օրենքներով։ Ընդհանուր առմամբ լինելով մատերիալիստական ուղղության սենսուալիստ փիլիսոփա, որոշ հարցերում նա տուրք է տվել ռացիոնալիզմին։ Փեշտիմալճյանը ունեցել է ուսուցման ուրույն մեթոդ, դասերը դարձրել է հաճելի և գործնական, հեշտից գնացել է դեպի դժվարը, ծանոթից՝ անծանոթը։ «Ընծայարանի» համար Փեշտիմալճյանի մասնակցությամբ վերակազմվել է կանոնադրությունը, ըստ որի արգելվել է ծեծը, ֆիզիկ, պատիժը, հայհոյանքը, աշակերտների անարգական անվանումը ուսուցիչների կողմից։
Գրականություն
Կատեգորիա:Դեկտեմբերի 24 ծնունդներ Կատեգորիա:1774 ծնունդներ Կատեգորիա:1837 մահեր Կատեգորիա:Կոստանդնուպոլիս մահացածներ Կատեգորիա:Փիլիսոփաներ այբբենական կարգով Կատեգորիա:Հայ բառարանագիրներ Կատեգորիա:Հայ քերականագետներ Կատեգորիա:Հայ փիլիսոփաներ Կատեգորիա:Հայ մանկավարժներ